laion/Wikipedia-Exotic huggingface dataset:
Ross Allen

Ross Allen (sündinud 1978) on Ühendkuningriigi diplomaat. Allen on lõpetanud Cambridge'i Ülikooli teoloogia erialal. Ta on töötanud 2003–2006 Suurbritannia konsulina Jeruusalemmas, 2008–2010 Suurbritannia saatkonnas Washingtonis, 2010–2013 asepeaministri erasekretärina ning 2016–2020 asepeakonsulina New Yorgis. 2021. aasta juulist on ta Suurbritannia suursaadik Eestis. Allen oskab lisaks inglise keelele araabia, saksa, prantsuse ja eesti keelt. Detsembris 2022 sooritas ta B2-taseme eesti keele eksami. https://www.gov.uk/government/people/ross-allen https://valitsus.ee/kohtumine-uue-uhendkuningriigi-suursaadiku-ross-alleniga NUPP NOKIB: Ühendkuningriigi suursaadik Ross Allen tegi ära järjekordse eesti keele tasemeeksami, Õhtuleht Ross Allen appointed next UK Ambassador to Estonia ERR News, 5.11.2020
Aslak Fonn Witry

Aslak Fonn Witry (sündinud 10. märtsil 1996 Trondheimis) on Norra jalgpallur, kes mängib kaitsjana Bulgaaria kõrgliigaklubis Razgradi Ludogorets. Noorena mängis ta sellistes Norra klubides nagu Strindheim ja Rosenborg. 2015. aastal liitus ta Norra esiliigaklubiga Ranheim. 2018. aastal mängis ta Ranheimiga Norra kõrgliigas. Aastatel 2019–2021 mängis Fonn Witry Rootsi kõrgliigaklubis Djurgårdens IF, kellega tuli 2019. aastal Rootsi meistriks. Hooaja 2021/22 mängis ta Hollandi kõrgliigaklubis Alkmaari AZ. 2022. aasta augustis sõlmis ta lepingu Razgradi Ludogoretsiga. 2014. aastal mängis Fonn Witry Norra kuni 18-aastaste koondises. Djurgårdens IF Allsvenskan: 2019 "Лудогорец привлече защитник от елита на Нидерландия" (bulgaaria). Ludogorets Razgrad. 30. august 2022. Vaadatud 30. augustil 2022.
Artturi Lehkonen

Artturi Aleksanteri Lehkonen (sündinud 4. juulil 1995 Piikkiös) on Soome jäähokimängija, kes mängib NHL-i klubis Colorado Avalanche ründajana vasakäärel. Ta alustas klubikarjääri Soome klubis TPS. Soome kõrgliigas debüteeris ta hooajal 2011/12. Aastatel 2012–2014 mängis ta kaks hooaega Soome kõrgliigaklubis KalPa. Hooaeg 2012/13 oli tema esimene täishooaeg Soome kõrgliigas. Sel hooajal tegi ta liigas 14+16 ja valiti Soome kõrgliiga hooaja parimaks uustulnukaks. Aastatel 2014–2016 mängis Lehkonen kaks hooaega Rootsi kõrgliigaklubis Frölunda HC. 2016. aastal tuli ta Frölundaga nii Rootsi meistriks kui ka Jäähoki Meistrite Liiga võitjaks. Rootsi kõrgliiga hooaja 2015/16 väljalangemismängudes oli Lehkonen 11 väravaga suurim väravalööja ja 19 resultatiivsuspunktiga meeskonnakaaslase Ryan Laschi kõrval resultatiivseim mängija. 2013. aastal valis Montreal Canadiens ta NHL-i draft '​is 55. valikuna. Canadiensiga sõlmis ta lepingu 2016. aasta mais. Debüüthooajal lõi Lehkonen NHL-is 18 väravat ja andis 10 väravasöötu. 24. juunil 2021 võitis Canadiens konverentsi finaali kuuendas mängus lisaajal Lehkoneni väravast Vegas Golden Knightsi ja jõudis Stanley karikavõistlustel finaali, kus Canadiens mängis esmakordselt pärast 1993. aastat. Seal aga kaotati valitsevale meistrile Tampa Bay Lightningile. 2022. aasta märtsis kaubeldi Lehkonen Canadiensist Colorado Avalanche'i. Sama hooaja Läänekonverentsi finaalis alistas Avalanche Edmonton Oilersi mängudega 4:0. Neljandas otsustavas mängus oli jällegi Lehkonen see, kelle värav lisaajal mängu tulemuse otsustas. Stanley karikavõistluste finaalis alistas Avalanche Lightningi mängudega 4:2. Viimases kuuendas mängus alistati Lightning 2:1 ja Lehkonen oli Avalanche'i võiduvärava autor. Hooaja 2021/22 väljalangemismängudes jäi Lehkoneni arvele kaheksa väravat ja kuus väravasöötu. 2013. aastal võitis Lehkonen Soome kuni 18-aastaste koondisega omavanuste maailmameistrivõistlustel pronksmedali ning tuli aasta hiljem Soome kuni 20-aastaste koondisega juunioride maailmameistriks. Tema isa Ismo Lehkonen on jäähokitreener ja telekommentaator ning endine jäähokimängija. https://www.eliteprospects.com/player/43584/artturi-lehkonen (vaadatud 20.1.2023) "Canadiens advance to Stanley Cup Final after defeating Golden Knights in Game 6 - Sportsnet.ca". www.sportsnet.ca. Vaadatud 25. juunil 2021. "Avalanche sweep Oilers, advance to Stanley Cup Final". Washington Post. 6. juuni 2022. Vaadatud 7. juunil 2022. Artturi Lehkonen NHL.com lehel Artturi Lehkonen hockeydb.com lehel
Ernesto Preatoni

Ernesto Achille Preatoni (sündinud 16. juunil 1942 Brianzas Itaalias) on Itaalia ja Eesti ettevõtja. 30. detsembril 1999 anti Preatonile Eesti kodakondsus erakorraliste teenete eest kui isikule, kes on oluliselt aidanud kaasa majanduselu edendamisele Eestis. Kodakondsus- ja migratsiooniameti hinnangul rikkus Ernesto Preatoni Eesti kodakondsuse seadust, kui jättis endale Eesti kodakondsuse saamise järel alles ka Itaalia kodakondsuse. Kuna Eesti kodakondsuse seaduse järgi ei ole topeltkodakondsus lubatud. 2001. aastal esitas Preatoni taotluse Eesti kodakondsusest loobumiseks. 2002. aastal otsustas Eesti valitsus keelduda Preatonit Eesti kodakondsusest vabastamast, kuna Preatonil oli Eesti maksuametile füüsilise isiku tulumaksu maksuvõlg summas 27 367 524 krooni ning välisriigi kodanikult maksuvõla kätte saamine on tunduvalt keerukam. 1999 – Äripäeva aasta ärimees Vanadele kaamelitele puhkepaika pole, Delfi, 23.02.2000 Vabariigi Valitsuse korraldus: Eesti kodakondsuse andmine eriliste teenete eest, 30.12.1999 Ernesto Preatoni rikkus Eesti seadust, Õhtuleht, 20. september 2001 Preatoni ei pääse Eesti kodakondsusest, Delfi, 8.10.2002 Vabariigi Valitsuse otsus: Eesti kodakondsusest vabastamise keeldumine, 9.10.2002 Ernesto Preatoni koduleht "Preatoni lahkus kohtust õige mehena" Postimees, 24. oktoober 2007
AirBaltic

airBaltic on Läti lennufirma, mille kodulennujaam on Riia lennujaam. Firma tekkis 1995. aastal eraettevõtte Baltic International ja riigiettevõtte Latavio – Latvian Airlines liitumisel. Lennufirma omanikeks on Läti riik 52,6% ja AirBalticu tegevjuhile Bertold Flickile kuuluv ettevõte Baltijas aviācijas sistēmas 47,2%-ga. Jaanuarini 2009 oli SAS Groupi valduses 47,2% airBalticu aktsiatest, mis 30. jaanuaril 2009 müüdi BAC-le 14 miljoni lati (umbes 20 mln €) eest. 2010. aasta detsembris avaldatud teadete kohaselt müüs Bertold Flick 50% ettevõtte Baltijas aviācijas sistēmas aktsiatest Venemaa ärimehele Stanislav Kovtunile kuuluvale Bahama saartel registreeritud ettevõttele Taurus Asset Management Fund Limited. Läti riigi võimalusi airBalticu tegevust enamusosanikuna suunata piirab 2009. aasta märtsis lahkumas olnud valitsuse transpordiministri Ainārs Šlesersi allkirjastatud aktsionäride koostööleping. 2010. aasta septembris palus uue valitsuse peaminister Valdis Dombrovskis riigi peaprokuröril hinnata lepingu kooskõla riigi huvidega. Bertold Flick on andnud teada, et tema ettevõte Baltijas aviācijas sistēmas plaanib alustada iseseisvat tegevust Leedu turul, kus juba tegutseb airBaltic. airBaltic lendab kuuekümnesse sihtkohta Euroopas ja Aasias.[millal?] Egiptus Sharm el-Sheikh – suvehooajal Hispaania Tenerife – suvehooajal Araabia Ühendemiraadid Abu Dhabi Aserbaidžaan Bakuu Gruusia Thblisi Iisrael Tel Aviv Küpros Larnaca Usbekistan Taškent Türgi Antalya – suvehooajal Austria Viin Belgia Brüssel Bulgaaria Burgas Varna Eesti Tallinn Hispaania Barcelona Palma de Mallorca Holland Amsterdam Horvaatia Rijeka Itaalia Bari Milano Olbia Rooma Veneetsia Kreeka Ateena Irákleio – suvehooajal Leedu Palanga Vilnius Läti Riia Malta Malta Moldova Chişinău Norra Ålesund Bergen Oslo Stavanger Poola Varssavi Prantsusmaa Nice Pariis Rootsi Stockholm Göteborg Rumeenia Bukarest Saksamaa Berliin Düsseldorf Frankfurt Hamburg München Slovakkia Poprad Soome Helsingi Turu Suurbritannia Aberdeen London Šveits Zürich Taani Billund Kopenhaagen Tšehhi Praha Ukraina Kiiev Ungari Budapest Valgevene Minsk Venemaa Moskva Peterburi Portugal Lissabon Eesti: Kuressaare, Tartu Hispaania: Malaga Rootsi: Linköping Saksamaa: Köln, Stuttgart Suurbritannia: Manchester Türgi: Bodrum, Dalaman Ukraina: Dnipro Valgevene: Gomel Seisuga mai 2020 oli airBalticu lennukipargis 38 lennukit. http://www.postimees.ee/359208 Флик: Литва "без airBaltic" — идея премьера, rus.DELFI.lv, 22. september 2010. Lennukipark (airBaltic) airBaltic – CH-Aviation airBalticu koduleht (läti, eesti, inglise, vene, soome, saksa, rootsi ja leedu keeles) AirBalticu juhtkond plaanib osta SAS-i osaluse lennufirmas, Postimees, 18. detsember 2008 AirBalticu juhtkond ostis SASi osaluse välja, Postimees, 30. jaanuar 2009 AirBalticu kohal on sünged pilved, ERR Uudised, 14. oktoober 2010 Läti majandusminister: Air Baltic on suures kahjumis, Postimees, 10. juuni 2011
Even Tudeberg

Even Tudeberg (sündinud 14. jaanuaril 1963 Tallinnas) on Eesti laskesuusataja ja sporditegelane. 1988. aastal lõpetas ta Tallinna Pedagoogilise Instituudi kehalise kasvatuse erialal. 1983. aastal võitis ta laskesuusatamise juunioride maailmameistrivõistlustel pronksmedali. Aastatel 1981–1986 tuli ta kolm korda Eesti meistriks laskesuusatamises ja murdmaasuusatamises. Aastatel 2000–2002 oli ta Eesti Laskesuusatamise Föderatsiooni president. "ESBL: Even_Tudeberg". esbl.ee. Vaadatud 10. juunil 2021. Biograafia ESBL-is
Bueng Kum

Bueng Kum (tai บึงกุ่ม) on Bangkoki linnaosa (khet). Linnaosa koosneb kolmest asumist (khwaeng): Khlong Kum, Nawamin ja Nuan Chan. Bueng Kumi linnaosa on moodustatud 1989. aastal. Bueng Kum (บึงกุ่ม) Beautiful Bangkok
Khan Na Yao

Khan Na Yao (tai คันนายาว) on Bangkoki linnaosa (khet). Linnaosa koosneb kahest asumist (khwaeng): Khan Na Yao ja Ram Inthra. Khan Na Yao linnaosa on moodustatud 1997. aastal. Khan Na Yao (คันนายาว) Beautiful Bangkok
Evin Incir

Evin Incir (sündinud 15. juunil 1984 Diyarbakıris Türgis) on kurdi päritolu Rootsi jurist ja poliitik, ta on Rootsi Sotsiaaldemokraatliku Töölispartei liige. Ta on aastast 2019 Euroopa Parlamendi liige. Ta sündis aastal 1984 Diyarbakıris Türgis. Ta tuli Rootsi aastal 1990, ta kasvas üles Göteborgis Bergsjöni linnaosas. Evinist sai 2006. aastal Göteborgi Sotsiaaldemokraatliku Noorteliidu (SSU) ringkonna esimees ja 22-aastaselt valiti ta Göteborgi linnavolikokku. Ta on olnud Rahvusvahelise Sotsialistlike Noorte Liidu peasekretär ja töötanud Lähis-Ida küsimustega Olof Palme rahvusvahelises keskuses. Ta omandas aastal 2013 Uppsala ülikoolis õigusteaduse kraadi. Ta kandideeris aastal 2014 Rootsis Euroopa Parlamendi valimistel. 2019. aasta Euroopa Parlamendi valimistel sai ta Euroopa Parlamendi liikmeks, ta kuulub ta Sotsiaaldemokraatide ja demokraatide fraktsiooni. Tutvustus Euroopa Parlamendi kodulehel
Luleå HF

Luleå Hockeyförening on Rootsi jäähokiklubi, mis tegutseb Luleås. See mängib Rootsi kõrgliigas Svenska Hockeyligan (SHL). Klubi on asutatud 2. mail 1977. Rootsi kõrgliigas on Luleå mänginud alates hooajast 1984/85. Luleå on tulnud Rootsi meistriks korra, 1996. aastal. See on kõige põhjapoolsem klubi, mis on tulnud Rootsi meistriks. Lisaks on neli korda tuldud teiseks. 2012. aastal võideti European Trophy ja 2015. aastal Jäähoki Meistrite Liiga. Klubi koduväljak asub Coop Norrbotten Arenal, mis mahutab 6150 pealtvaatajat. Hooaja 2022/23 seisuga Väravavahid: Matteus Ward, Joel Lassinantti Kaitsjad: Jesper Sellgren, Erik Gustafsson (kapten), Oscar Engsund, Pontus Själin, Jonathan Andersson, Filip Pyrochta, Julius Honka Ründajad: Einar Emanuelsson, Jonas Berglund, Carl Mattsson, Isac Brännström, Mario Kempe, Jack Connolly, Juhani Tyrväinen, Brendan Shinnimin, Olli Nikupeteri, Tomi Sallinen, Leo Komarov, Konstantin Komarek, Linus Fröberg, Joonas Rask Rootsi meistrivõistlused Esimene koht (1): 1995–96 Teised kohad (4): 1992–93, 1996–97, 2012–13, 2021–22 Jäähoki Meistrite Liiga: Võit (1): 2014–15 Teine koht (1): 2022–23 European Trophy: Võit (1): 2012 Ametlik koduleht
Oleg Makarevitš

Oleg Makarevitš (sündinud 30. detsembril 1962 Kuznetskis) on Venemaa sõjaväelane, kindralpolkovnik. Makarevitš sai kindralpolkovniku auastme 2023. aasta 17. veebruaril. Arvatakse, et tema andis käsu Kahhovka hüdroelektrijaama purustamiseks 2023. aasta juunis, mis põhjustas ulatusliku üleujutuse. Kateryna Stepanenko; Karolina Hird; Riley Bailey; Grace Mappes; George Barros; Layne Philipson; Frederick W. Kagan (20. jaanuar 2023). "Russian Offensive Campaign Assessment, January 20, 2023". understandingwar.org (inglise). ISW. Vaadatud 21. jaanuaril 2023. The Russian Ministry of Defense (MoD) has not yet confirmed Teplinsky’s dismissal nor confirmed Makarevich’s appointment. Karolina Hird; Grace Mappes; Angela Howard; George Barros; Frederick W. Kagan (21. jaanuar 2023). "Russian Offensive Campaign Assessment, January 21, 2023". understandingwar.org (inglise). ISW. Vaadatud 23. jaanuaril 2023. Milblogger discourse surrounding the reported replacement of Colonel General Mikhail Teplinsky with Lieutenant General Oleg Makarevich as commander of the Russian Airborne Forces (VDV) has further emphasized the fracture between two main groups within the Russian MoD—the pro-Gerasimov camp, comprised of those who represent the conventional MoD establishment, and milblogger favorites who are less aligned with the MoD institution. "Ukraine Invasion Day 332: not about to attack Moscow". dailykos.com. Daily Kos. 21. jaanuar 2023. Vaadatud 23. jaanuaril 2023. Interesting news. Sladkov confirms that the commander of the VDV Colonel General Mikhail Teplinsky was replaced by Lieutenant General Oleg Makarevich. It appears this change is associated with Gerasimov taking command of the war. "Универсальный солдат: что известно об Олеге Макаревиче, которого называют новым командующем ВДВ, и почему Михаил Теплинский отправлен в отставку". bloknot.ru (vene). 13. jaanuar 2023. Vaadatud 21. jaanuaril 2023. "Указ Президента Российской Федерации от 17.02.2023 № 99 ∙ Официальное опубликование правовых актов ∙ Официальный интернет-портал правовой информации". publication.pravo.gov.ru (vene). Vaadatud 20. veebruaril 2023. "SÕJAPÄEVIK (472. päev) | Mis suurendaks Putini režiimi pragusid? Kertši silla hävitamisel oleks Moskvale poliitilised tagajärjed" Eesti Ekspress, 10. juuni 2023
Khlong Sam Wa

Khlong Sam Wa (tai คลองสามวา) on Bangkoki linnaosa (khet). Linnaosa koosneb viiest asumist (khwaeng): Sam Wa Tawan Tok, Sam Wa Tawan Ok, Bang Chan, Sai Kong Din ja Sai Kong Din Tai. Khlong Sam Wa linnaosa on moodustatud 1997. aastal. Khlong Sam Wa (คลองสามวา) Beautiful Bangkok
Lat Phrao

Lat Phrao (tai ลาดพร้าว) on Bangkoki linnaosa (khet). Linnaosa koosneb kahest asumist (khwaeng): Lat Phrao ja Chorakhe Bua. Lat Phrao linnaosa on moodustatud 1989. aastal. Lat Phrao (ลาดพร้าว) Beautiful Bangkok
Lazzaro Spallanzani

Lazzaro Spallanzani (12. jaanuar 1729 – 11. veebruar 1799) oli Itaalia katoliku preester, bioloog ja füsioloog. Ta õppis Bologna Ülikoolis ning töötas seejärel Reggio Ülikoolis ning aastast 1768 Pavia Ülikoolis Itaalias. Spallanzani, Lazzaro 1786. Experiencias Para Servir a La Historia de La Generación De Animales y Plantas. Genève: Barthelemi Chirol.
Pavia Ülikool

Pavia Ülikool on ülikool, mis asub Pavia linnas Itaalias. Ülikool on asutatud aastal 1361, olles üks Euroopa vanemaid ja auväärsemaid ülikoole.
Max Aarons

Maximillian James Aarons (sündinud 4. jaanuaril 2000 Londonis) on Inglismaa jalgpallur, kes mängib Inglismaa Premier League'i klubis Bournemouth. Ta mängib põhiliselt paremkaitsjana, kuid võib mängida ka vasakkaitsjana. Tema jalgpalluriteekond algas Luton Townis. 2016. aastal liitus ta Norwich Cityga. Esimese profilepingu sõlmis ta klubiga 2018. aastal. Norwich City põhimeeskonnas debüteeris ta 14. augustil 2018 EFL Cup'i mängus Stevenage'i vastu. Esimese värava lõi ta klubi põhimeeskonnas kaks nädalat hiljem EFL Cup'i mängus Cardiff City vastu. Kohe hooajal 2018/19 mängis Aarons ennast Norwich City põhikoosseisu, kui pääses Inglismaa esiliigas platsile 41 mängus ja lõi kaks väravat. Ta valiti hooajal 2018/19 Inglismaa esiliiga sümboolsesse koosseisu ja English Football League'i (EFL) hooaja parimaks noormängijaks. Hooajal 2020/21 valiti Aarons taas Inglismaa esiliiga sümboolsesse koosseisu. Hooaegadel 2019/20 ja 2021/22 mängis ta Norwich Cityga Inglismaa kõrgliigas. 2023. aasta augustis siirdus ta seitsme miljoni naelsterlingi eest Norwich Citysse. Alates 2018. aastast on Aarons mänginud Inglismaa noortekoondistes. 2023. aastal tuli ta Inglismaa kuni 21-aastaste koondisega omavanuste Euroopa meistriks. Ta on Jamaica päritolu. Tema nõbu Rolando Aarons on samuti jalgpallur. "Max Aarons Joins The Cherries". afcb.co.uk. 10. august 2023. Vaadatud 11. augustil 2023. Steinberg, Jacob (26. oktoober 2019). "Norwich's Max Aarons: 'When I came here it almost felt like home'". The Guardian. London. Vaadatud 16. juunil 2020.  Max Aarons – pildid, videod ja helifailid Wikimedia Commonsis
Küttekulujaotur

Küttekulujaoturid on hoone radiaatorite külge kinnitatud seadmed, mis mõõdavad individuaalse radiaatori soojusväljastust. Küttekulujaoturid võivad olla kas elektroonilised, kus ühe või kahe elektroonilise temperatuurianduriga ja mikroprotsessori abil arvutatakse radiaatori soojuskulu radiaatori ja ruumi temperatuuride vahe järgi või aurustus, kus kapillaartorus olev spetsiaalne kalibreeritud vedelik registreerib lisaks radiaatori soojusväljastusele ka õhust saadud kogusoojuse (mille jaoks on arvestatud keskmine ). Torusid, mis on täidetud metüülbensoaadiga vastavalt DIN EN 835 järgi saab kasutada, et kontrollida värvimuutust. Radiaatorit küttes soojeneb ka tagumine osa. Temperatuur (või kahe temperatuurianduriga elektrooniliste allokaatorite temperatuuride erinevus toatemperatuurist) integreeritakse kütteperioodi, mis on üks aasta vastavalt küttekulude määrusele ja seega loeb mõõdetud väärtuse. Kuna soojusväljastus sõltub ka radiaatori parameetritest ning radiaatori ja küttekulujaoturi vahelisest soojusülekandest, korrutatakse iga radiaatori mõõdetud väärtus individuaalse teguriga. Seda saab teha eraldi tabelis. Räägitakse siis ühiku skaalal (HCA), sest iga küttekulujaotur on varustatud sama skaalaga. Kui hoopis erinevatel radiaatoritel olevad küttekulujaoturid on varustatud erinevate skaaladega, nn tooteskaaladega, siis ümberarvestamist ei toimu, kuna tegurit on skaala valikul juba arvesse võetud. Elektrooniliste küttekulujaoturitega saavutatakse arvutamine läbi programmeerimise. Hindamistegur määratakse küttekulujaoturi paigaldamisel. Selleks määratakse võimaluste piires täpne radiaatori tootja ja tüüp ning radiaatori mõõtmed. See toob kaasa radiaatori võimsuse kui hindamisteguri esimese osa. Seejärel korrigeeritakse tegurit nn Kc väärtusega, mis kirjeldab soojusülekannet küttekandja, lõpuks radiaatori ja küttekulujaoturi vahel. Küttekulujaotur kodeeritakse ka vastavalt ebasoodsa paiknemisega korterite paranduskoefitsientide alusel. Radiaatorite hindamine eeldab täpsete andmete tundmist kasutatava küttekulujaoturi ja radiaatori kohta, mis saadakse ekstensiivsete mõõtmiste ja katsetuste käigus. "Heat cost allocators – QUNDIS EN". "Brunata: RMK87". Brunata. Originaali arhiivikoopia seisuga 25. aprill 2012. "Electronic heating cost allocator with radio" (PDF). Techem. "Küttekulujaotur data III". Optimatic.
Kenny McLean

Kenneth McLean (sündinud 8. jaanuaril 1992 Rutherglenis) on Šotimaa jalgpallur, kes mängib kesk- või vasakpoolkaitsjana Inglismaa esiliigaklubis Norwich City ja Šotimaa jalgpallikoondises. Šotimaa kõrgliigas debüteeris ta hooajal 2009/10 St Mirreni meeskonnas. Aastatel 2015–2018 mängis ta Šotimaa kõrgliigaklubis Aberdeen. Hooaegadel 2015/16 ja 2016/17 valiti McLean Šotimaa kõrgliiga hooaja sümboolsesse koosseisu. 2018. aasta jaanuaris sõlmis ta lepingu Norwich Cityga, kuid hooaja lõpuni jäi ta veel laenule Aberdeeni. Hooaegadel 2019/20 ja 2021/22 mängis ta Norwich Cityga Inglismaa kõrgliigas. Mõlemal hooajal lõi McLean Inglismaa kõrgliigas ühe värava – 14. septembril 2019 Manchester City vastu ja 13. märtsil 2022 Leeds Unitedi vastu. Šotimaa jalgpallikoondises debüteeris McLean 24. märtsil 2016 sõprusmängus Tšehhi vastu. Koondisekarjääri ainsas värava on ta löönud 24. märtsil 2019 EM-i valikmängus San Marino vastu. "City complete deal for Kenny McLean". Norwich City FC. 22. jaanuar 2018. "Aberdeen's Kenny McLean heads for Norwich City". BBC Sport. 21. jaanuar 2018. "Kenny McLean: Norwich City sign midfielder and loan him back to Aberdeen". BBC Sport. 22. jaanuar 2018. https://www.national-football-teams.com/player/63537/Kenny_Mclean.html (vaadatud 21.1.2023)  Kenny McLean – pildid, videod ja helifailid Wikimedia Commonsis
Phra Khanong

Phra Khanong (tai พระโขนง) on Bangkoki linnaosa (khet). Linnaosa koosneb kahest asumist (khwaeng): Bang Chak ja Phra Khanong Tai. Phra Khanongi linnaosa on moodustatud 1927. aastal. Praegustes piirides on linnaosa alates 1998. aastast. Phra Khanong (พระโขนง) Beautiful Bangkok
Samphanthawong

Samphanthawong (tai สัมพันธวงศ์) on Bangkoki linnaosa (khet). Linnaosa koosneb kolmest asumist (khwaeng): Chakkrawat, Samphanthawong ja Talat Noi. Samphanthawong on traditsiooniliselt olnud hiinlaste linnaosa ehk hiinalinn. Samphanthawong Museum : preserving the Chinese heritage Tour Bangkok Legacies
Evald-Friedrich Keskpaik

Evald-Friedrich Keskpaik (12. november 1897 Rakvere – 17. jaanuar 1976 Pärnu) oli Eesti ühiskonna- ja majandustegelane. Ta sündis Rakveres 1897. aastal, lõpetas Narva linnakooli. 1916. aastal mobiliseeriti Vene sõjaväkke ja suunati 2. Oranienbaumi Lipnikute Kooli. Aastatel 1918–1920 teenis lipnikuna Siberi armees Kaug-Ida ja Uurali rindel. Revolutsiooni ja Vene kodusõja keerises sattus Tomski linna, kust 1922. aastal jõudis tagasi Eestisse. Arvati lipniku auastmes Eesti sõjaväe reservi. 12. veebruaril 1923 asus ta arveametnikuna tööle Narva Ühises Haigekassas ja õppis raamatupidamist Narva rahvaülikoolis. Haigekassas töötas kuni Eesti annekteerimiseni Nõukogude Liidu poolt, edutati asjaajajaks-raamatupidajaks ja Haigekassade Liidu revisjonikomisjoni esimeheks. Narva Peetri Vabatahtlike Tuletõrjujate Ühingu liige alates 1931. aastast, ühingu sekretär 1932. aastast, üldjuhi adjutant 1932–1937, Eesti Tuletõrje Korpuse Narva brigaadi adjutant (pealiku abi) alates 1937. aastast. 14. ja 15. jaanuaril 1934 valiti ta Narva linnavolinikuks Eesti sotsialistliku tööliste partei linnavolikogu kandidaatide nimekirja järgi, oli volikogu juhataja abi. Narva „Võitleja“ liige, jalaväe reservohvitseride sektsiooni juhatuse abisekretär, Eraettevõtete Ametnike Narva Ühingu abiesimees. President Konstantin Pätsi käskkirjaga relvastatud jõududele ülendati Evald-Friedrich Keskpaik nooremleitnandiks alates 24. veebruarist 1939. Pärast II maailmasõda asus perega elama Pärnusse, kus töötas kuni pensionile jäämiseni Pärnu Lihakombinaadi pearaamatupidajana ja oli Eesti Aianduse ja Mesinduse Seltsi liige. Eesti tuletõrje leksikon Ohvitseride andmekogu
Kaas (täpsustus)

Kaas on mitmetähenduslik sõna: Kaas mingi eseme, harilikult nõu, anuma, kasti või muu mahuti (eraldatav) ülemine, avaust sulgev osa. Kaas on tugevamast materjalist (näit. papist, nahast) katteleht raamatu, kaustiku vms. toote kummalgi poolel. Kaas on raamatukaantekujuline kartongist, nahast, plastist või muust materjalist ümbris. Kaas on maa-aluste mahutite ja tehnovõrkude kaevusid kattev ja eemaldatav osa, mis paikneb enamasti ümbritseva katendi tasapinnas. Kaas on perekonnanimi.
Laak

Laak on perekonnanimi. 2022. aasta 1. jaanuari seisuga oli Eestis perekonnanimi Laak 103 inimesel: 50 mehel ja 53 naisel. Perekonnanimede levikult oli Laak meeste puhul 2105. kohal ja naiste puhul 2164. kohal. Perekonnanime Laak kandja oli keskmiselt 43 aasta vanune. Kõige levinum oli perekonnanimi Laak vanuserühmas 20–24, kus neid on 10 000 elaniku kohta 1,63. Perekonnanimi Laak oli levinuim Rapla maakonnas, kus neid on maakonna 10 000 elaniku kohta 5,29. 19. sajandi algul pandi pärisorjusest vabastamise käigus talupoegadele Viljandimaal Põltsamaa, Paistu ja Kolga-Jaani kihelkonnas, Harjumaal Rapla kihelkonnas, Läänemaal Emmaste kihelkonnas, Tartumaal Kambja kihelkonnas ning Saaremaal Pöide kihelkonnas 7 korral nimeks Laak, Lak ja Laack (normaalnimi Laak). Nimede eestistamise käigus loobus üks isik 1935. aastal nimest Krainev ning võttis uueks nimeks Laak. Aleksander Laak, eesti sõjaväelane, väidetav sõjakurjategija (1907–1960) Kertu Laak, eesti võrkpallur (1998–) Marin Laak, eesti kirjandusteadlane (1964–) Tõnu Laak, eesti sporditegelane (1950–2024) Vassil Laak, eesti sõudja, treener ja spordikohtunik (1935–2016) Statistikaamet: Nimede statistika (vaadatud 21.01.2023) Onomastika andmebaas. Nimede panemine: Laak. Onomastika andmebaas. Nimede eestistamine: (uus nimekuju): Laak. Laak statistikaameti andmebaasis